CELEX: 62014TN0712
Language: bg
Date: 2014-10-07 00:00:00
Title: Дело T-712/14: Жалба, подадена на 7 октомври 2014 г.  — CEAHR/Комисия

12.1.2015   
            
            
               BG
            
            
               Официален вестник на Европейския съюз
            
            
               C 7/36
            
         Жалба, подадена на 7 октомври 2014 г. — CEAHR/Комисия
   (Дело T-712/14)
   (2015/C 007/41)
   Език на производството: английски
   
      Страни
   
   
      Жалбоподател: Confédération Européenne des Associations d’Horlogers-Réparateurs (CEAHR) (Брюксел, Белгия) (представители: P. Mathijsen и P. Dyrberg, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение C(2014) 5462 окончателен на Европейската комисия от 29 юли 2014 година,
            
         
               —
            
            
               да осъди Европейската комисия да заплати съдебните разноски.
            
         
      Правни основания и основни доводи
   
   С настоящата жалба жалбоподателят иска отмяна на Решение C(2014) 5462 окончателен на Европейската комисия от 29 юли 2014 година по преписка AT.39097 — Поправка на часовници, с което на основание член 7, параграф 2 от Регламент № 773/2004 (1) Комисията отхвърля жалбата на жалбоподателя относно отказа на някои производители на престижни/луксозни часовници да доставят резервни части на независими часовникарски ателиета.
   В подкрепа на жалбата си жалбоподателят твърди: i) че заключенията на Комисията са основани на явни грешки в преценката, грешки при прилагане на правото и неточни факти, ii) че в обжалваното решение заключенията на Комисията не са надлежно мотивирани и iii) че обжалваното решение е прието след провеждането на процедура, в хода на която Комисията не е разгледала внимателно изложените от жалбоподателя правни и фактически обстоятелства и е нарушила правото на жалбоподателя на добра администрация.
   
      (1)  Регламент (ЕО) № 773/2004 на Комисията от 7 април 2004 година относно водените от Комисията производства съгласно членове [101 ДФЕС] и [102 ДФЕС] (ОВ L 123, стр. 18; Специално издание на български език, 2007 г., глава 8, том 1, стр. 242).